பொட்டாசியம் அமைல் சேந்தேட்டு

பொட்டாசியம் அமைல் சேந்தேட்டு (Potassium amyl xanthate) என்பது CH3(CH2)4OCS2K என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும், இதுவொரு கரிமக்கந்தகச் சேர்மமாகவும்  கருதப்படுகிறது. கார மணமும் வெளிர் மஞ்சள் நிறமும் கொண்ட இச்சேர்மம் தூளாகவும் சிறு உருண்டைகளாகவும் காணப்படுகிறது. இது தண்ணீரில் கரையும். நுரைமிதப்பு செயல்முறையில் தாதுக்களை பிரித்தெடுக்க சுரங்கத் தொழிலில் இதைப் பயன்படுத்துகிறார்கள். 

 தயாரிப்பு 

அமைல் ஆல்ககாலுடன் கார்பன் டைசல்பைடும் பொட்டாசியம் ஐதராக்சைடும் சேர்த்து வினைபுரியச் செய்வதால் பொட்டாசியம் அமைல் சேந்தேட்டு உருவாகிறது

 CH3(CH2)4OH  +  CS2  +  KOH →  CH3(CH2)4OCS2K  +  H2O 

 பண்புகள் 
வெளிர் மஞ்சள் நிறத்தில் காணப்படும் பொட்டாசியம் அமைல் சேந்தேட்டு தூளானது pH 8 மற்றும்13 மதிப்புகளுக்கிடையில் நிலைப்புத்தன்மை கொண்டதாக இருக்கிறது. அதிகபட்ச நிலைப்புத்தன்மை pH 10 மதிப்பில் காணப்படுகிறது J. Dyer, L. H. Phifer, Macromolecules 2 (1969) 111. R. J. Millican, C. K. Sauers, J. Org. Chem. 44 (1979) 1964.. 

 பாதுகாப்பு 

எலிகளுக்கு வாய்வழியாக பொட்டாசியம் பென்டைல்சேந்தேட்டு கொடுக்கப்படும்போது அதன் உயிர்கொல்லும் அளவு (LD50) 480 மி.கி/கி.கி ஆகும்Kathrin-Maria Roy "Xanthates" in Ullmann's Encyclopedia of Industrial Chemistry 2005, Wiley-VCH, Weinheim.. 
இச்சேர்மம் ஒரு மக்கி அழியும் சேர்மமாகும். 

 மேற்கோள்கள் 

பகுப்பு:கரிமக்கந்தகச் சேர்மங்கள்